نُص الطريق.. بداية كشف الحقايق، عمل مكتوب بالمازورة.. صحيح فيه أخطاء رصدناها وأتمنى مايبقاش فيه منها تاني، بس على مستوى البُنا أقدر أقول إنه نموذج يحتذى بيه في فن كتابة السيناريو، تصعيد في الأحداث وتعقيد في العلاقات وتأزيم للموقف واخدين منحنى صاعد على مدار كل الحلقات اللي فاتت.. ومع نص المشوار بالظبط نوصل الذروة وتبدء مرحلة الكشف.. أو يبدء منحنى الهبوط. هو ده بالظبط اللي حصل في الحلقة خمستاشر.. حتى الخطوط الفرعية اللي يبدو فيها تصعيد (زي أزمة جودي) هيظهر مستقبلًا إنها سكة لمزيد من الكشف والهبوط بسلام على أرض "الحل".. أو ما يعرف جماهيريًا بالنهاية.